पाएं अपने शहर की ताज़ा ख़बरें और फ्री ई-पेपरडाउनलोड करें
रूस के राष्ट्रपति व्लादिमीर पुतिन ने स्पूतनिक वैक्सीन की तुलना AK-47 राइफल से की है। उन्होंने कहा की वर्ल्ड फेमस कलाश्निकोव राइफल की तरह ही रूस की वैक्सीन विश्वसनीय है। पुतिन ने यह बयान विदेशों से वैक्सीन पर आ रही प्रतिक्रिया पर दिया है। पुतिन ने उपप्रधानमंत्री तात्याना गोलिकोवा के साथ गुरुवार को वीडियो कॉन्फ्रेंस के जरिए बैठक के दौरान यह बयान दिया है।
बैठक में राष्ट्रपति पुतिन ने कहा, 'हमारा मेडिकेशन टेक्नॉलोजी और दशकों से उपयोग में लाई जा रही पद्धति पर आधारित है। वैक्सीन निश्चित रूप से मॉर्डन और अप टु डेट है। यह विश्वसनीय और सुरक्षित है। यह सिर्फ हम ही नहीं कह रहे, बल्कि यूरोपियन स्पेशलिस्ट का भी कहना है। मुझे भी लगता है, वे बहुत हद तक सही हैं।'
दस सालों बाद इसके परिणाम सबके सामने होंगे
उन्होंने कहा, 'वैक्सीन का उत्पादन बढ़ाया जा रहा है। विशेषज्ञों के संकेतों के आधार पर ही इसके उपयोग की सिफारिश कर सकते हैं। इसके उपयोग और परिणामों के विश्लेषण के आधार पर लगभग दस साल बाद यह मसला हल हो जाएगा। साथी ही लाइट स्पूतनिक वैक्सीन भी मॉर्डन टेक्नोलॉजी पर आधारित है।'
दुनिया के दवा निर्माताओं के बीच कॉम्पिटिशन देर से हुआ
पुतिन ने कहा, 'दुनियाभर के दवा निर्माताओं के बीच दुनिया के बाजारों में कॉम्पिटिशन देर से हुआ। हमें समझना होगा कि दुनिया भर के प्लेटफॉर्म ने अमेरिका की कंपनी फाइजर की मॉर्डना वैक्सीन को सपोर्ट करने का फैसला लिया। यह बहुत तेजी से दुनिया के बाजारों में प्रतिस्पर्धा कर रही है। अपने एक्सपर्ट, विदेशी सहयोगी और अमेरिका की रिपोर्टों में इसे मॉर्डन और इनोवेटिव ड्रग बताया है। मुझे आशा है कि एक्सपर्ट कोई गलती नहीं कर रहे हैं।
दुनियाभर में स्पूतिनक का मूल्यांकन
इधर, वियाना मेडिकल यूनिवर्सिटी के चीफ इन्फेक्शियस स्पेशलिस्ट और ऑस्ट्रियन सोसाइटी इन्फेशियस डिसीज औऱ ट्रॉपिकल मेडिसिन (OEGIT) के चैयरमेन फ्लोरिन थेलहैमर ने कहा कि रूस की स्पूतनिक वैक्सीन कोरोनावायरस के खिलाफ लड़ने में कारगर है। उन्होंने भी इसकी तुलना AK-47 राइफल से की है। उन्होंने एक अखबार को दिए इंटरव्यू में यह बात कही है। वहीं, ऑस्ट्रिया ने भी स्पूतनिक को खरीदने का फैसला लिया है। फिलहाल वह यूरोपियन मेडिसिन एजेंसी के निर्णय का इंतजार कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn